jkorsvik/nowiki_second_scrape_merged huggingface dataset:
Arena das Dunas

Arena das Dunas («Sanddynearenaen») er et fotballstadion i delstaten Rio Grande do Norte i Natal i Brasil. Det er tegnet av arkitektselskapet Populous. Stadionet ble påbegynt i januar 2011 og sto ferdig til VM i fotball 2014. Anlegget ligger i delstatshovedstaden og erstattet Machadão-stadionet, som ble revet i 2011. Arena das Dunas har en kapasitet på 45 000 tilskuere, og inneholder kjøpesenter, kontorer og hotell, og omkranses av en kunstig innsjø. Beliggenheten er ved Senador Salgado Filho-avenyen.


== Eksterne lenker ==
Offisielt nettsted 
(en) Arena das Dunas – kategori av bilder, video eller lyd på Commons 
Informasjon om stadionet Arkivert 19. juni 2014 hos Wayback Machine. hos FIFA
Woody Herman

Woodrow Charles «Woody» Herman (født 16. mai 1913 i Milwaukee, død 29. oktober 1987 i West Hollywood) var en amerikansk jazzklarinettist, kjent for sine jazzorkestre «Hermans Herds» og over hundre plateutgivelser.
Han var sønn av de tyske Otto Herman og Myrtle Herman (1881–1956) som emigrerte på 1890-tallet, og var som niåring kjent som «Boy Wonder of the Clarinet».Hans første jazzorkester (storband) ble kalt «First Herd» (1936–1946) og gjorde stor suksess, slik at den russiske komponisten Igor Stravinskij (1882–1971) komponerte Ebony Concerto til Herman, som fremførte verket ved sin debut i Carnegie Hall den 25. mars, 1946.
Deretter var det «Second Herd» (1947–1950), som grunnet Jimmy Guiffres komposisjon «Four Brothers», også ble kjent som «Four Brothers Band» etter de fire saksofonister Zoot Sims (1925–1985), Serge Chaloff (1923–1957), Herbie Steward (1926–2003) og Stan Getz (1927–1991) som ikke var brødre. Herman var også i mindre besetninger, som «The Woodchoppers».Det neste store orkester var «Third Herd» (1950–1956), og det kan ha vært dette som underholdt i Eldorado kino i Oslo med to konserter den 3. april 1954, da Herman innledet sin Europa-turné. Hans siste var «The New Thundering Herd» (1959–1987). Med dette bandet var han i Norge i 1971. På sin bussturné gjennom Europa i 1977 gjestet han femten steder i Sverige, før han i november var ved Oslo Konserthus (innviet 1977), Ibsenhuset i Skien (innviet 1973) og Hjertnes kino og kulturhus ved Sandefjord (innviet 1975).
Han var også på SS «Norway» på 1980-tallet.I 1999 opptrådte Woody Herman Orchestra/Big Band under ledelse av Frank Tiberi på Moldejazz. I 2001 gjentok de besøket i Molde, denne gang med Frank Sinatra jr., og noen uker efter på Cosmopolite i anledning Oslo Jazzfestival. I 2002 hadde Asker Storband en «Woody Herman-aften» på Det Åpne Teater under ledelse av Bård Melhus.Den amerikanske filmmannen og klarinettisten Allan Stewart Konigsberg (født 1935) tok kunstnernavnet Woody Allen på 1960-tallet til ære for Woody Herman.


== Referanser ==


== Noter ==


== Eksterne lenker ==
Offisielt nettsted 
(en) Woody Herman – kategori av bilder, video eller lyd på Commons 
(en) Woody Herman på Internet Movie Database 
(en) Woody Herman hos The Movie Database 
(en) Woody Herman på Discogs 
(en) Woody Herman på MusicBrainz 
(en) Woody Herman på Songkick 
(en) Woody Herman på AllMusic
Webcast

Webcast eller nettpresentasjon er levende bilder distribuert over Internett. Det finnes en rekke teknologiplattformer for nettpresentasjon. Nettpresentasjon benytter gjerne flerkameraproduksjon og har en direkte strøm, slik at brukeren kan følge sendingen direkte. 
Nettpresentasjon benyttes i utstrakt grad til finansiell rapportering, e-læringsprogrammer, foredrag, konferanser og presentasjoner. Mange nettpresentasjonsplattformer integrerer andre medier, som f.eks å vise en foredragsholders PowerPoint-presentasjon på deler av skjermen. Nettpresentasjon eller webcast skiller seg fra podcast ved at førstnevnte er direktesendt, mens podcast henviser til mediefiler som lastes ned fra Internett.
Egypt under VM i svømmesport 2011

Egypt deltok i VM i svømmesport 2011 i Shanghai i Kina fra 16. til 31. juli 2011. Nasjonen tok ingen medaljer i mesterskapet.


== Referanser ==
Married with zombies (trilogi)

Married with zombies er en av tre romaner i en trilogi kalt Living with the dead. Den er skrevet av Jesse Petersen og ble publisert av Orbit den 1. september 2010. Boken er basert på lett mørk humor og er kjent for dets lette språk. Oppfølgerne er bok nr to, Flip this zombie og bok nr tre, Eat Slay Love.


== Handling ==
Historien om Married with zombies er plassert midt i byen Seattle, en by som til daglig er kaotisk og proppet med trafikkorker, tutende horn og irriterte beboere. Etterhvert som historien fortsetter beveger de seg over flere lokale byer og småstrøk. Alle er infisert av hjernespisende zombier ute etter å lage bråk. Shara og David er et gift par som det siste året har gått igjennom terapeut etter terapeut for å se om forholdet deres kan reddes. Alt er på nippet til å bryte sammen og ingen av dem tåler den andres selskap. Alt forandrer seg den dagen et virus bryter ut og infiserer beboere, og skaper en epidemi av zombier. De må sammen overleve møter med zombier, gale overlevende og kulter på veien til trygghet. Og om ikke zombiene klarer å rive av dem hodet, så er det ikke umulig at en av dem gjør det med den andre først.


== Forfatter ==
Jesse Petersen

Født 1976, i USA
Er fra Tucson i Arizona
Skrevet bøkene:
Married with zombies (september 2010)
Flip with zombie (januar 2011)
Eat Slay Love (juli 2011)
In the Dead: Volume 1 (august 2011)
The Zombie Whisperer (januar 2013)


== Rollefigurer ==
Shara
David


== Eksterne lenker ==
Offisielle nettsider
Kristian Skrede Gleditsch

Kristian Skrede Gleditsch (født 9. oktober 1971 i Oslo) er en norsk statsviter og professor ved University of Essex. Han er særlig kjent for forskning omkring konflikt, demokratisering og ikkevoldelig mobilisering.
Gleditsch er cand.mag. fra Universitetet i Oslo (1993), PhD i statsvitenskap fra University of Colorado (1999) og har vært ansatt ved University of Glasgow og University of California San Diego før han flyttet til Essex i 2005. Han har siden 2003 hatt en bistilling ved Institutt for fredsforskning (PRIO) og hadde i årene 2007–2011 stipend som Yngre fremragende forskere fra Norges forskningsråd. Han fikk i 2013 et Starting Grant fra Det europeiske forskningsråd. 
Gleditsch er redaktør av British Journal of Political Science (2010–2013) og medlem av redaksjonen i en lang rekke andre vitenskapelige tidsskrifter. Han har hatt flere tillitsverv i International Studies Association og er visepresident i organisasjonen i 2013–2014. Han har mottatt flere priser og utmerkelser for sitt arbeid, inkludert Helen Dwight Reid Award fra American Political Science Association for beste avhandling i internasjonal politikk fullført i 1998 og Karl Deutsch-prisen for yngre forskere i internasjonal politikk og fredsforskning fra International Studies Association i 2007.
Kristian Skrede Gleditsch er sønn av Kari Skrede og Nils Petter Gleditsch.


== Bibliografi ==
2002 – Kristian Skrede Gleditsch: All International Politics Is Local. The Diffusion of Conflict, Integration, and Democratization. Ann Arbor, MI: University of Michigan Press.
2008 – Ward, Michael D. & Kristian Skrede Gleditsch. Spatial Regression Models.  I serien: Quantitative Applications in the Social Sciences). Thousand Oaks, CA: Sage.
2013 – Cederman, Lars-Erik; Kristian Skrede Gleditsch, & Halvard Buhaug. Inequality, Grievances, and Civil War. Cambridge: Cambridge University Press, under utgivelse.


== Publikasjoner ==

(no) Publikasjoner av Kristian Skrede Gleditsch i forskningsdokumentasjonssystemet CRIStin
Researcher ID


== Referanser ==


== Eksterne lenker ==
Hjemmeside University of Essex
Hjemmeside PRIO
Thomas Eriksen Ness

Thomas Eriksen Ness (født 30. januar 1991 i Sogndal) er en tidligere norsk fotballspiller. Han er mest kjent fra da han spilte for Sogndal i Eliteserien i fotball.  
Ness debuterte for A-laget til Sogndal Fotball som innbytter for Espen Olsen i det 80. minutt i en bortekamp i Tippeligaen mot Sarpsborg 08 i den 3. serierunde i Tippeligaen 2011 den 10. april. Hans neste innhopp av i det 69. minutt av kampen mot Aalesund den 24. april samme året, da Barry Kader gikk av banen.  Mot Haugesund tok Ness over for Ørjan Hopen i det 82. minutt den 15. juni 2011. Så gikk det tre dager og han fikk slippe til i det 66. minutt da Ulrik Flo kastet inn håndkleet. Det samme skjedde (Ulrik Flo og håndkleet) allerede etter 24 minutter i kampen mot Molde den 19. juni 2011.  Ness var med fra start i NM-kampen mot Brann den 21. juni 2011, men ble tatt av banen etter 86 minutter slik at Espen Olsen fikk spille. Slik fortsatte det utover sommeren, og ikke uventet mottok Ness Sogndal kommunes ungdomsstipend på 5 000 kroner, utdelt på kommunestyrets julemøte.  Denne sesongen 2011 fikk han syv kamper totalt.  Seks som innhopper og en som uthopper.  Spilletiden ble i alt 177 minutt.
Sesongen 2012 startet med skader for Ness. Han var fortsatt i troppen i februar 2013.


== Referanser ==


== Eksterne lenker ==
(en) Thomas Eriksen Ness – Transfermarkt 
(no) Thomas Eriksen Ness – Norges Fotballforbund 
(en) Thomas Eriksen Ness – FBref 
(no) Spillerprofil hos Altomfotball.no
Det globale institutt for grønn vekst

Det globale institutt for grønn vekst (Global Green Growth Institute) er en internasjonal organisasjon som skal arbeide for bærekraftig utvikling i utviklingsland og nye vekstland. Instituttet startet sitt arbeid som internasjonal organisasjon i oktober 2012. Hovedkontoret ligger i Seoul i Sør-Korea. Norge har ratifisert avtalen om opprettelse av Det globale institutt for grønn vekst.


== Referanser ==


== Eksterne lenker ==
Global Green Growth Institute
Atlanterhavsaksen høyhastighetslinje

Atlanterhavsaksen høyhastighetslinje er en jernbanelinje i Spania som knytter sammen byene La Coruña, Santiago de Compostela og Vigo i Galicia. I Santiago er den tilknyttet resten av det spanske høyhastighetsnettet. Det er planlagt å forlenge linjen til grensen mot Portugal.
Per juli 2013 betjente tog i kommersiell tjeneste strekningen mellom La Coruña og Santiago de Compostela. Denne delen av linjen ble innviet i desember 2011. Den har iberisk sporvidde på 1668 mm, det er planlagt at den blir konvertert til 1435 mm (normalspor) senere. De siste delstrekningene mot Vigo ble tatt i bruk 29. mars 2015.


== Linjekart ==


== Eksterne lenker ==
(en) Atlantic Axis rail line – kategori av bilder, video eller lyd på Commons
Ongole

Ongole er en by og en kommune i distriktet Prakasam i delstaten delstaten Andhra Pradesh i India. Byen er administrasjonssentrum for distriktet Prakasam. Folketellingen i 2011 viste et folketall på 202 826.Ongole ligger om lag 20 km inne i landet fra Bengalbukta. Byen ligger ved jernbanen mellom Howrah og Chennai og har også jernbaneforbindelse til Hyderabad. National Highway No. 5 mellom Kolkata og Chennai går gjennom Ongole.I forbindelse med planene om å dele Andhra Pradesh og skille ut Telangana med Hyderabad som egen delstat, er Ongole nevnt som mulig ny hovedstad for Andhra Pradesh.


== Referanser ==


== Eksterne lenker ==
Ongole Municipality
Cavendish & Harvey

Cavendish & Harvey er en tysk godteriprodusent med fabrikk i Kaltenkirchen i Tyskland.
Cavendish & Harvey er en familiebedrift og har produsert forskjellige typer drops siden 1932. I dag finnes selskapets produkter i over 60 land.
Cavendish & Harvey lager flere typer drops, men selskapet er mest kjent for sine fruktdrops som selges i karakteristiske, runde metallbokser. Dropsene finnes i spesialbutikker i Norge, bl.a Nille.


== Historie ==
I 1932 ble Paul Schmedding KG dannet. Selskapet hadde fabrikklokaler i Hamburg og bedrev produksjon der til 1959, før selskapet forsøkte å etablere seg i England. I 1977 dannet selskapet Cavendish & Harvey Ltd., London. I 1983 flyttet selskapet produksjonen tilbake til Hamburg, og året etter ble selskapet hetende KG Cavendish & Harvey Germany GmbH & Co. Det samme året begynte selskapet å bygge nye fabrikklokaler i den lille byen Kaltenkirchen, som ligger i utkanten av Hamburg.
I 1995 bygde selskapet en større fabrikk i Kaltenkirchen, og produksjonen har siden den tid foregått i de samme lokalene. I 1999 fusjonerte Cavendish & Harvey med Winkelmann Nachf. Süßwaren GmbH. Tre år senere, i 2002 ble selskapet en del av Dr. Wolfgang Boettger Group. I 2007 feiret selskapet sitt 75-årsjubileum.


== Drift ==
Cavendish & Harveys fabrikk ligger i Kaltenkirchen i utkanten av Hamburg, Tyskland der all egenproduksjon foregår. Selskapet er gjennom «Alimentarius codex» forpliktet til ikke å bruke noen genmodifiserte råvarer som har blitt laget av genetisk modifiserte mikroorganismer. Selskapet hevder at dette hever kvaliteten i produktene deres.


== Produkter ==
Selskapets merkevarer omfatter Cavendish & Harvey, CandyXX, Heller and Strauss og Sky Candy.


== Eksterne lenker ==
Cavendish-harvey.de – Offisielle nettsider
Borris Skydeterræn

Borris Skydeterræn, også kjent som Borrislejren eller Borris Garnison, er Danmarks største hedeareal på vel 4 700 hektar (47 km²) og eies i dag av den danske stat og benyttes av Forsvaret. Borris Skydeterræn ligger omkring 5 km øst for Skjern i Vestjylland.
Området som utgjør Borris Skydeterræn har vært fredet i over 100 år. Staten kjøpte arealet i 1903 og siden da har området vært fredet – en fredning som ikke forhindrer Forsvaret i å holde sine store øvelser og skyteperioder.
Borris Skydeterræn er oppbygget på en spesiell måte i forhold til andre skyteområder. I stedet for å skyte ut over vannet, skyter man inn imot midten av arealet. Borris Skydeterræn har en sirkelformet vei hele veien rundt om skyteområdet, som man normalt ikke får skyte mot.
Da området ble kjøpt av staten, ble alle hus og gårder ryddet. Dette gir i dag et areal som bærer preg av lehegn og markligende sletter.
Borris Skydeterræn er et felles øvelsesområde for hele Forsvaret og har derfor heller ikke faste regimenter eller skoler tilknyttet. Arealet rommer fast soldathjem, skytekontor, utdannelsesmateriellkontor, innkvarteringsbygninger, lokalt støtteelement og kantiner (herunder sersjant- og offisersmesse).


== Eksterne lenker ==
Informasjon om Borrislejren på www.borris.dk
Smell the Flowers (album)

Smell the Flowers er et musikkalbum av Jerry Reed som ble utgitt februar 1972. Reed komponerte fire sanger selv til dette albumet. Produsent var Chet Atkins og Reed. Omslagsbildene ble tatt av Chet Atkins.Albumet ble relansert på CD 25. juli 2000 hvor den ble slått sammen med albumet Jerry Reed.


== Sporliste ==


=== Side 1 ===
«Smell the Flowers» (Jerry Reed Hubbard) – 2:26 – (innspilt 25. oktober/3. november 1971)
«Don't Get Heavy» (Jerry Reed Hubbard) – 2:03 – (innspilt 21. juni/25. juni/23. november 1971)
«Endless Miles of Highway» (John Ragsdale) – 2:11 – (innspilt 24. juni 1971)
«Take It Easy (In Your Mind)» (Jerry Reed Hubbard) – 2:46 – (innspilt 24. juni/3./4./23. november 1971)
«It Don't Work That Way» (Jerry Reed Hubbard) – 2:20 – (innspilt 18./25. juni 1971)


=== Side 2 ===
«If I Ever (Love Again)» (Sharon Rucker) – 2:15 – (innspilt 18. juni 1971)
«My Guitar and My Song» (Mervis Harris)– 2:20 – (innspilt 25. oktober 1971)
«Don't Let the Good Life Pass You By» (Sharon Rucker) – 2:34 – (innspilt 5./8. november 1971)
«It Ain't Home, But It Ain't Bad» (Shink Morrison, Dianne Morrison) – 2:15 – (innspilt 26. oktober 1971)
«Pave Your Way into Tomorrow» (Bill C. Graham) – 1:57 – (innspilt 25. oktober/8. november 1971)


== Musikere og instrumenter ==
Jerry Reed: vokal, gitar
Paul Yandell: elektrisk gitar
Pete Wade: elektrisk gitar
Jimmy Capps: elektrisk gitar
Bobby Thompson: banjo
Hargus Robbins: piano, orgel
Pete Blue: piano
Floyd Cramer: piano
Henry Strzelecki: bass
Stephen Schaffer: bass
Ralph Gallant: trommer
Jimmy Isbell: trommer
Cam Mullins: stryke/blåse arrangement («It Don't Work That Way» og «If I Ever (Love Again)»)
Brenton Banks: fiolin
Lillian Hunt: fiolin
Albert Coleman: fiolin
Solie Fott: fiolin
Sheldon Kurland: fiolin
George Binkley III: fiolin
Carl J. Gorodetzky: fiolin
Samuel Terranova: fiolin
John Darnall: bratsj
Jerzy Kosmala: bratsj
Marvin Chantry: bratsj
Gary VanOsdale: bratsj
Byron Bach: cello
David Vanderkool: cello
George Tidwell: trompet
Don Sheffield: trompet
Dennis Good: trombone
Bill Humble: trombone


== Annet ==
«It Don't Work That Way» finnes i en annen versjon på albumet The Unbelievable Guitar and Voice of Jerry Reed (1967).


== Referanser ==
Anderlues

Anderlues er en kommune i provinsen Hainaut i Belgia. Elva Haine (nederlandsk: Hene), som har gitt provinsen Hainaut (Henegouwe) navnet, har sin kilde i Anderlues.


== Referanser ==


== Eksterne lenker ==
Offisielt nettsted 
(en) Anderlues – kategori av bilder, video eller lyd på Commons 
Byer og kommuner i Belgia
Freja ejendomme

Freja ejendomme ⅍ (hovednavn: Statens Ejendomssalg ⅍) ble grunnlagt 18. desember 1997 og er et dansk, statlig eiet aksjeselskap som hører under Finansministeriet. I løpet av selskapets første 10 år er over 200 eiendommer overført til selskapet med henblikk på salg.
Blant de historiske eiendommer og arealer som Freja har solgt, er: Avedøre kaserne, Flakfortet, Kanonbådsskurene, Middelgrundsfortet, Motortorpedobådshallen, Randers Kaserne, Ny Tøjhus og Vandflyverhangaren.


== Referanser ==


== Eksterne lenker ==
Offisielt nettsted
Friidrett under Sommer-OL 1920 – Høydehopp menn

Høydehopp for menn var en av fire hoppøvelser i friidrett under Sommer-OL 1920 i Antwerpen. Det var sjette gangen som høydehopp var med på det olymiske programmet. 22 deltakere fra ni nasjoner deltok i høydehoppkonkurransen som ble avviklet 15. og 17. august 1920. Tolv hoppere klarte 1,80 og kvalifiserte seg for finalen. Richmond Landon fra USA ble olympisk mester, han satte ny olympisk rekord med et hopp på 1,936 meter.


== Rekorder ==
Gjeldende rekorder før lekene i 1920:


== Resultater ==


== Eksterne lenker ==
Resultater og profilside Arkivert 21. desember 2014 hos Wayback Machine. på sports-reference.com
Hærens Materielkommando

Hærens Materielkommando (HMAK) var fra 1967 til 2006 en dansk kommandomyndighet direkte under Forsvarskommandoen med ansvar for å anskaffe og drive landmilitært materiell. HMAK hadde hovedkontor i Hjørring og hadde en generalmajor som sjef.
Hærens Materielkommando ble opprettet den 1. juli 1967 ved en sammenslåing av Hærens Tekniske Korps, som kunne føre sin historie tilbake til Christian IVs tøyhuskompleks, Ingeniørteknisk Tjeneste, Hærens Signaltekniske Tjeneste og Våbenarsenalet. Den 1. november 1968 fikk HMAK hovedkvarter i Hjørring som ledd i den store utflytning av militæret fra hovedstaden.
Hærens Tekniske Korps hadde inntil da hatt lokaler på Ny Tøjhus og Våbenarsenalet på Bådsmandsstrædes Kaserne og Artillerivejens Kaserne, alle i København.
HMAK opphørte med å eksistere med utgangen av 2006, idet hovedparten av oppgavene ble overført til Forsvarets Materieltjeneste.
HMAK hadde tre underordnede regimentlignende myndigheter med driftsoppgaver:

Hærens Parkområde, som drev hoveddepot og HMAKs etablissementer
Hærens Hovedværksted, som etterså, reparerte og modifiserte materiell samt
Ammunitionsarsenalet, som produserte og nedbrøt ammunisjon.Sentralledelsen var inndelt i tre divisjoner; planlegningsdivisjonen med ansvar for koordinering, materielldivisjonen med ansvar for anskaffelser og logistikkdivisjonen med ansvar for overordnet materielldrift.
Hærens Parkområde

Hærens Parkområde var en regimentlignende myndighet under Hærens Materielkommando, hvis hovedoppgave var å drive Hærens del av Forsvarets sentrale lager med lagringen av alt fra knappenåler til stridsvogner. Hovedoppgavene bestod i utlevering av utstyr til personell i Hæren samt transport av eksempelvis ammunisjon, våpen og medisin til militære avdelinger. Til oppbevaring av materiellet fantes syv depoter forskjellige steder i Danmark med hovedsete i Hjørring.
Øvrige oppgaver omfattet drift av Hærens Materielkommandos kaserner og bygninger samt avholdelse av auksjon over unødvendig materiell.
I betegnelsen parkområde skal park forstås på samme måte som i vognpark.
Siden 1995 ble det i samarbeide med Skov- og Naturstyrelsen lavet drift- og pleieplaner for løpende gjenopprettelse av mange naturområder hvor det var eller hadde vært depoter.
Hærens Parkområde ble nedlagt med utgangen av 2006, idet depotoppgaven overgikk til Forsvarets Depot og Distribution under Forsvarets Materieltjeneste mens driften av kaserner og arealer overgikk til Forsvarets Bygnings- og Etablissementstjeneste.
Beaumont (Hainaut)

Beaumont er en kommune og by i provinsen Hainaut i Belgia. Kommunen består av åtte delkommuner: Beaumont, Barbençon, Leugnies, Leval-Chaudeville, Renlies, Solre-Saint-Géry, Thirimont og Strée. I 2006 gikk den 4. etappen av Tour de France gjennom Beaumont.


== Referanser ==


== Eksterne lenker ==
Beaumont
Byer og kommuner i Belgia
Hærens Tekniske Korps

Hærens Tekniske Korps (HTK) var et korps i Hæren som drev Ny Tøjhus, Våbenarsenalet og Hærens Geværfabrik. Korpset ble opprettet som konsekvens av forsvarsforliket i 1909 og hærloven av 1909. Korpsets leder ble generalmajor generaltøymester M.N. Nørresø og direktør ble Herman Tuxen.
I forbindelse med omlegningen av Forsvaret ble korpset i 1967 oppslukt av den nye avdelingen Hærens Materielkommando. Mellom 1952 og 1961 blev korpset benevnt Forsvarets Krigsmateriel Forvaltning.
Hærens Tekniske Korps bestod av Hærens våpenarsenal og Hærens ammunisjonsarsenal. Korpset fremstilte i samarbeide med sivilindustrien størstedelen av Hærens materiell, nemlig våpen og ammunisjon.
Hærens Tekniske Korps hadde hovedkvarter på Ny Tøjhus ved Amager Boulevard i København. I forbindelse med opprettelsen ble der oppført en administrasjonsbygning og en kommandantbygning på Ny Tøjhus til bruk for korpset. Disse to bygninger eksisterte frem til nedrivningen i 2001.
I 1937 medførte en lov endringer av korpsets struktur og organisasjon. Det medførte at generalfelttøymesteren ble sjef for korpset, som heretter bestod av følgende avdelinger:

1. Felttøjmesterkvarteret
2. Konstruktionsafdelingen
3. Hærens Vaabenarsenal
4. Hærens Ammunitionsarsenal
5. Jydske Arsenal
6. Hærens Forsøgslaboratorium
7. Hærens Prøveanstalt
Friidrett under Sommer-OL 1920 – Lengdehopp menn

Lengdehopp for menn var en av fire hoppøvelser i friidrett under Sommer-OL 1920 i Antwerpen. Det var sjette gangen som lengdehopp var med på det olymiske programmet. 29 deltakere fra elleve nasjoner deltok i lengdhoppkonkurransen som ble avviklet 17. og 18. august 1920. De seks beste fra kvalifiseringen gikk videre til finalen. William Pettersson fra Sverige ble olympisk mester med et hopp på 7,15 meter.


== Rekorder ==
Gjeldende rekorder før lekene i 1920:


== Resultater ==


== Eksterne lenker ==
Resultater og profilside Arkivert 3. november 2013 hos Wayback Machine. på sports-reference.com
Beaumont

Beaumont kan referere til:

Beaumont (Hainaut), en kommune og by i provinsen Hainaut i Belgia
Beaumont (Liège), en landsby i kommunen Stavelot, i provinsen Liège i Belgia
Beaumont (Meurthe-et-Moselle), en kommune i departementet Moselle i Frankrike
Beaumont (Puy-de-Dôme), en kommune i departementet Puy-de-Dôme i Frankrike
Beaumont (California), en by i California i USA
Beaumont (Texas), en by i Texas i USA
Beaumont (Dublin), en bydel i Dublin
Friidrett under Sommer-OL 1920 – Tresteg menn

Tresteg for menn var en av fire hoppøvelser i friidrett under Sommer-OL 1920 i Antwerpen. Det var sjette gangen som tresteg var med på det olymiske programmet. 21 deltakere fra åtte nasjoner deltok i trestegkonkurransen som ble avviklet 19. og 21. august 1920. De seks beste hopperne 19. august kvalifiserte seg for finalen. Vilho Tuulos fra Finland ble olympisk mester med et hopp på 14,50 meter.


== Rekorder ==
Gjeldende rekorder før lekene i 1920.

(*) Dan Ahearn satte verdensrekord da han var britisk statsborger, under Sommer-OL 1920 representerte han USA.


== Resultater ==


== Eksterne lenker ==
Resultater og profilside Arkivert 4. november 2012 hos Wayback Machine. på sports-reference.com